IT-iști, actori, agenți de vânzări cu normă întreagă, ca să dam doar câteva exemple, devin eroi în timpul liber! Neobosiți, după cele 8 ore de muncă, intră în lupta pentru viață. Sunt voluntari care depun eforturi uriașe pentru a salva vieți cot la cot cu specialiștii din sănătate. Munca lor s-a intensificat în această perioadă iar riscurile sunt imense și pentru ei, dar din dragoste față de semenii lor nu au abandonat lupta.

Eroi în timpul liber EMBED VIDEO LINK CU VIDEO Embed: Link:

La Serviciul de Ambulanță București-Ilfov muncesc în prezent peste 200 de voluntari. Aici l-am găsit și pe Adrian Manu. Este manager IT într-o multinațională. Își face însă timp să își ajute semenii. De șase ani este alături de angajații serviciului de Ambulanță și, pentru a le fi și mai mult de ajutor, a absolvit și școala de asistenți medicali. În zilele libere dă costumul elegant și laptopul pe echipamentul medical și trusa de prim-ajutor, inclusiv de sărbători. Abia a intrat în tură când a apărut prima solicitare. Un pacient cu probleme respiratorii. Au pornit imediat, însă pe drum au observat un bărbat căzut. S-au oprit fară să stea pe gânduri.

De când au apărut primele cazuri de Covid-19 în Capitală, Adrian Manu nu mai are o clipă de răgaz. Numărul solicitărilor a crescut considerabil și nu o dată a preluat pacienți suspecți de coronavirus.

De câteva luni, Rodica Gheorghe, care este asistent farmacist urmează exemplul lui Adrian Manu. În ciuda pericolelor care o pândesc în această perioadp, Rodica este mai hotărâtă că oricând să își aloce fiecare moment liber pentru a da o mână de ajutor oamenilor aflați în nevoie.

Cei peste 200 de voluntari care lucrează la Ambulanță au trecut mai întâi de un interviu, au făcut un curs de prim-ajutor și au susținut un examen riguros pentru a putea acorda ajutor semenilor.

ŞTIRILE ZILEI